
EXEMPLE - ORIENTATIU
NORMES D’ÚS D’INSTAL·LACIONS ESPORTIVES MUNICIPALS
Es tracta d’un document orientatiu, que únicament pretén indicar algunes normes bàsiques de funcionament i ús. 
Per tant, caldria ampliar-lo i/o adaptar-lo a les necessitats o situacions concretes de cada tipologia d’espais esportius i complementaris de les instal·lacions esportives existents al municipi.
____________________________________________________________________________
Les normes d’ús d’una instal·lació esportiva tenen com a objectiu garantir la convivència, la seguretat, el respecte entre persones usuàries i el bon ús de les instal·lacions.
L’accés a la instal·lació implica l’acceptació d’aquestes normes i del Reglament municipal d’ús dels equipaments esportius vigent. (concretar segons municipi).
ÉS OBLIGATORI: 
· Respectar els horaris d’obertura i tancament, els espais d’utilització, les normes de  funcionament intern, així com les altres entitats i persones usuàries.
· Seguir les indicacions del personal tècnic de la instal·lació esportiva i/o de la persona  responsable de l’activitat. 
· Respectar la convivència entre persones usuàries i fer un ús cívic de les instal·lacions. 
· Portar les begudes en recipients hermètics i irrompibles.
· El material esportiu municipal haurà d’utilitzar-se correctament i exclusivament per a les activitats autoritzades, i tornar a deixar-ho al seu lloc en finalitzar l’entrenament o activitat. 
· Utilitzar els vestidors exclusivament per canviar-se i per a la higiene personal vinculada a l’activitat esportiva.
· Entrar al terreny de joc amb calçat i roba esportiva adequada (no aplicaria a PCO o PAL).
· Mantenir els vestidors nets i en condicions adequades d’ús. 
· Mantenir les zones de pas, accessos i espais comuns lliures d’obstacles. 

NO ÉS PERMÈS: 
· Accedir a la instal·lació esportiva fora dels horaris establerts. 
· L’accés a animals domèstics, excepte els gossos pigall.
· La circulació de persones acompanyants per les zones de pràctica esportiva durant el període en que es realitzi l’activitat.
· Utilitzar les instal·lacions per a realitzar activitats distintes de les permeses. 
· Córrer, circular amb bicicletes, patinets i/o patins per l’interior de la instal·lació, o altres conductes perilloses. 
· Fumar, menjar aliments o xiclets, consumir begudes alcohòliques o altres substàncies estupefaents en tot el recinte. 
· Introduir ampolles o recipients de vidre, així com introduir i/o utilitzar substàncies abrasives, com alcohols, dissolvents, etc. 
· Fer comentaris despectius contra jugadors/es, entrenadors/es, àrbitres i/o públic
· Deixar objectes personals o canviar-se de roba fora de les zones habilitades
· Fer un ús inadequat de dutxes o altres equipaments. Els desperfectes ocasionats per un ús inadequat podran ser reclamats a la persona o entitat responsable.
· La realització de fotos o vídeos en aquest espai, sense el consentiment de la direcció de l’equipament i/o de les persones responsables de les activitats que s’estiguin desenvolupant. En cap cas es permet l’ús d’aquestes imatges i/o vídeos per a ús comercial.

ES RECOMANA:
· Hidratar-se freqüentment, especialment durant la pràctica esportiva.
· En cas de tenir una malaltia cardíaca, respiratòria o de tipus epilèptic, s’ha de comunicar al personal tècnic.
· En cas de notar qualsevol molèstia, aturar l’activitat i comunicar-ho al personal tècnic.
· Fer un ús eficient i responsable dels subministraments (aigua, electricitat, gas...) als vestidors.

El personal de la instal·lació esportiva podrà limitar l’accés a determinats espais per motius de seguretat o funcionament. 



